Den Vest-Sjællandske Avis, 1821-06-26
Oversigt over Dagens udenlandske Nyeheder. Der skrives fra Constantinopel under 15de Mai. at man nu veed Aarsagen, hvorfor den forrige Storvezier Benderli blev afsat, efterat han kun i faae Dage havde forestaaet sin Post, denne var nemlig ingen anden end den Frimodighed, hvormed han havde erklæret Monarken, at man ikke kunde haabe, at Roeligheden paa nogen anden Maade kunde igien tilveiebringes, end ved at bortfjerne Gienstændene for den almindelige Misfornøielse; disse vare nemlig begge Storvezirens Yndlinger Halet Effendi og Berber Baschi. Han tilføiede: at naar man ikke vilde overdrage ham Vezirens hele Magt saa vilde han hellere opgive sin Post. Storherren svarede ham med Haardhed og lod Ali Benderligaae bort. Denne henvendte sig nu til Janitscharerne, og forsikkrede dem om sin Biestand for at bortfjerne disse to forhadte Mænd, han fortroede sig og til Mufti; men denne forraadte ham; derpaa blev han afsat og forviist til Cypern; hvor han forevig skulle indspærres i Slottet Mansa. Begge Yndlingene forlangte hans Død; men Kislar Agafrelste hans Liv, da han bemærkede, at man ellers kunde frygte for en Opstand af Tropperne. - Den nærværende Vezier, Radgi Salih Pascha, er født i Smyrna og 60 Aar gammel. Han hører hverken til nogen fornem Familie, ikke heller besidder han udmærkede Talenter. Han skylder allene sin Ophøielse et lykkeligt Tilfælde, nemlig førend han blev udnævnt til Kaimakan, var han Opsynsmand over en Krudtfabrik, som ligger nær ved Constantinopel paa den Landevei, som fører til Adrianopel. Et Menneske som gik forbi nær ved Bygningen, tildrog sig hans Opmærksomhed; han lod ham spørge hvorfra han kom og hvor han vilde gaae hen. Mennesket syntes at blive forlegent; man undersøgte nu hans Klæder og fandt mange Breve hos ham. Han tilstod derpaa, at han besørgede Correspondencen imellem flere Jndvaanere i Hovedstaden og Rebellerne i Vallachiet. Strax blev han bragt til Constantinopel og alle Brevene bleve forelagte Storsultanen. Denne raadførte sig med den daværende Storvetter Riza Pascha, Capudan Pascha, Mufti, Aggen over Janitscharerne og sin Favoritet Halet, hvad man skulde giøre; da man kunde see af Brevene, at en stor Fare truede Staten og Religionen. Man foreslog i Forsamlingen, at alle de Vantroe skulle nedsables, kun een af Ministerne, som man siden spurgte til Raads havde Mod til at forhindre denne skrækkelige Forholdsregel. – Janitscharerne, som vare blevne opbragte over, at Ali Benderlii var bleven afsat, især nogle af deres Compagnier eller Ortas, som i lang Tid havde hadet Favoriten, holdt Forsamlinger og overdrog deres Aga, at han skulde forlange af Sultanen 6 Hoveder, nemlig Favoriten Berbers, Pamp Agas, Opsynsmanden over Mynten, Opsynsmanden over Toldvæsenet og 2 Jødiske Banquerers og tillige at den forviiste Storvezier skulde kaldes tilbage. Aggen søgte forgiæves at faae dem til at frafalde deres Paastand. Han benyttede derfore det Øieblik, da han efter sit Embede skulle trække Støvlerne af Storherren, naar han traadte ind i Moskeen; men Sultan Mahmud svarede med stor Uforsagthed og Aandstyrke, at naar Janitscharerne saaledes vilde forglemme deres Pligter og giøre Oprør imod ham, saa vilde han have Mod til med egen Haand at dræbe Arvingen til sin Throne og derpaa begrave sig under Seraillets Ruiner. Aggen kastede sig nu ned for Sultanens Fødder og lovede, at bringe dette Svar tilbage; men udbad sig tillige nogle Tegn paa Keiserens Naade imod Janitscharerne. Sultanen svarede: at det var tidsnok, naar disse først gave ham Beviser paa deres Troeskab og Lydighed. Dette Svar giorde det Jndtryk, som enhver modig Yttring ovenfra altid giør paa Folket. Soldaterne underkastede sig. De fornemste Officerer forsamlede sig hos Mufti og underskreve en Akt, hvori de erklærede sig beredvillige til at forsvare Monarken, Religionen og Staten, og at underkaste sig Keiserens uindskrænkede Villie. Den næste Dag udkom en befaling fra Sultanen, hvori denne kalder Janitscharerne sine elskede Brødre, og roste deres Troeskab, tillige blev uddeelt en Gratification. Desuden havde ogsaa Favoritten ved at uddeele en Pengesum og en Foræring af 4000 Do lama eller Trøier udsonet sig med Janitscharerne. Men man venter dog at han den næste Bayramsfest vil paa en anstændig Maade blive bortsiernet fra Constantinopel. – Man fortæller at Sultanen for 3 Aar siden tabte sin Turban af Hovedet da han skulde begive sig til Moskeen; dette Vanheld, kunde kun tilskrives Silidhar Aga eller den hemmelige Ober-Turban Paasætter. Dette endnu uhørte Tilfælde i det Ottomanniske Riges Annaler, blev naturligviis af dem, der havde været Øienvidne dertil, betragtet som en ulykkelig Forbetydning for Staten og Sultanens Person. Sultanen blev og saa saa vred, at han vilde med egen Haand have gjennemboret Forbryderen; men han forbarmede sig over ham og affatte ham blot fra sin Post og forviiste ham af Landet. De Tyrkiske Mystiker betragte nu dette Tilfælde som et Forbud paa alle de Ulykker, som fra alle Sider vælte sig ind paa Sultanatet.